Diari Oficial de la Generalitat Valenciana


Sumari del DOGV 5205, del 23-02-2006 (2006/1766)

ORDE de 12 de gener de 2006, de la Conselleria de Cultura, Educació i Esport, per la qual s'autoritza l'ampliació d'ensenyaments de música de grau elemental al Centre Elemental de Música Societat Artística Musical d'Alginet (València).
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5205

Data del DOGV
:   23-02-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/1766


Data del document
:   12-01-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Alginet
    * educació artística
    * centre d'ensenyament
    * música

ORDE de 12 de gener de 2006, de la Conselleria de Cultura, Educació i Esport, per la qual s'autoritza l'ampliació d'ensenyaments de música de grau elemental al Centre Elemental de Música Societat Artística Musical d'Alginet (València). [2006/X1766]  
L'expedient ha sigut iniciat pel representant de la titularitat del Centre Elemental de Música .Societat Artística Musical., número de codi 58278120, situat a l'avinguda 9 d'octubre, 2, d'Alginet (València), en sol·licitud d'autorització per a ampliar els ensenyaments de grau elemental que impartix amb les especialitats instrumentals de Fagot, Viola i Trombó.  
Per Orde de la Conselleria de Cultura, Educació i Esport, de 24 de maig de 2005 (DOGV de 07.07.2005), s'autoritzà l'obertura i funcionament del Centre Elemental de Música Societat Artística Musical d'Alginet, per a impartir les especialitats instrumentals de grau elemental de música: flauta, oboè, clarinet, saxòfon, trompa, trompeta, tuba, percussió, violí, violoncel, guitarra i piano; amb una capacitat de 80 llocs escolars.   
Vist l'informe favorable del Servici Central de la Inspecció Educativa, se'n desprèn que les titulacions i programacions presentades per a impartir els ensenyaments sol·licitats s'ajusten al que establix la legislació vigent aplicable.   
Vists la Llei Orgànica 8/1985, de 3 de juliol, Reguladora del Dret a l'Educació; la Llei Orgànica 1/1990, de 3 d'octubre, d'Ordenació General del Sistema Educatiu; el Reial Decret 389/1992, de 15 d'abril (BOE de 28.04.92), pel qual s'establixen els requisits mínims dels centres que impartisquen ensenyaments artístics i el Reial Decret 321/1994, de 25 de febrer (BOE de 06.04.94), sobre autoritzacions a centres docents privats per a impartir ensenyaments artístics.   
Fent ús de les atribucions conferides per l'article 35 de la Llei 5/1983, de 30 de desembre, de la Generalitat Valenciana, de Govern Valencià,  
ORDENE  
Primer  
Autoritzar al següent Centre Elemental de Música l'ampliació dels seus ensenyaments, amb efectes des de l'inici del curs escolar 2005/2006, en els termes que s'especifiquen.   
Centre: Societat Artística Musical   
Titular: Societat Artística Musical d'Alginet  
Adreça: av. 9 d'octubre, 2  
Localitat: Alginet  
Província: València  
Codi: 25160262  
Ensenyaments que s'autoritzen:  
. Ensenyaments musicals de grau elemental de les especialitats instrumentals següents: fagot, viola i trombó.  
El centre impartirà a més els ensenyaments que se li van autoritzar per l'Orde de 24 de maig de 2005 (DOGV de 07.07.2005), sense variació del nombre de llocs escolars autoritzats per al grau elemental.  
Segon  
Qualsevol modificació dels termes d'esta orde requerirà la preceptiva autorització de l'administració Educativa.   
Disposició Addicional única  
La present orde es publicarà en el Diari Oficial de la Generalitat Valenciana i donarà lloc a les corresponents inscripcions en el Registre de Centres Docents de la Comunitat Valenciana.   
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar de l'endemà de la notificació o publicació, segons corresponga.  
València, 12 de gener de 2006  
El conseller de Cultura, Educació i Esport,  
ALEJANDRO FONT DE MORA TURÓN